สถานีสุขุมวิท
สถานีสุขุมวิท () เป็นสถานีรถไฟฟ้าใต้ดิน ในเส้นทางรถไฟฟ้ามหานคร สายเฉลิมรัชมงคล ที่ถนนอโศกมนตรี กรุงเทพมหานคร บริเวณสี่แยกอโศกมนตรี เป็นจุดเชื่อมต่อกับระบบรถไฟฟ้าบีทีเอส สายสุขุมวิท ที่สถานีอโศก

นอกจากนี้ สถานีสุขุมวิทยังเป็นสถานีรถไฟฟ้าใต้ดินที่มีผู้โดยสารมาใช้บริการมากที่สุดของสาย

ที่ตั้ง 
ถนนอโศกมนตรี หน้าตลาดอโศก ด้านทิศเหนือของสี่แยกอโศกมนตรี จุดบรรจบกับถนนรัชดาภิเษก-พระรามที่ 4 และถนนอโศกมนตรี (ถนนสุขุมวิท 21) ในพื้นที่แขวงคลองเตยเหนือ เขตวัฒนา กรุงเทพมหานคร

แผนผังสถานี

รายละเอียดของสถานี 
สัญลักษณ์ของสถานี

ตราสัญลักษณ์เป็นรูป กาแล ซึ่งสื่อความหมายถึง “เรือนคำเที่ยง” ซึ่งจัดเป็นพิพิธภัณฑ์อยู่ในสยามสมาคม ถือเป็นสถาปัตยกรรมแบบกาแลที่ดีที่สุดในกรุงเทพ และใช้สีน้ำเงินเพื่อแสดงถึงการเชื่อมต่อกับระบบรถไฟลอยฟ้า 

รูปแบบของสถานี
เป็นสถานีใต้ดิน กว้าง 23 เมตร ยาว 199 เมตร ระดับชานชาลาอยู่ลึกจากผิวดิน 17 เมตร เป็นชานชาลาแบบกลาง (Station with Central Platform)

ทางเข้า-ออก
 1 แอชตันอโศก, สยามสมาคม, ถนนอโศกมนตรี
 2 อาคารอินเตอร์เชนจ์ 21, ซอยคาวบอย, ซอยสุขุมวิท 23 (ประสานมิตร)
 3   และเทอร์มินัล 21 (อาคารเชื่อมพร้อมบันไดเลื่อน), ตลาดอโศก, ห้างสรรพสินค้าโรบินสัน สาขาสุขุมวิท

การจัดพื้นที่ในตัวสถานี
แบ่งเป็น 3 ชั้น ประกอบด้วย
 1 ชั้นศูนย์การค้าเมโทรมอลล์
 2 ชั้นออกบัตรโดยสาร
 3 ชั้นชานชาลา

สิ่งอำนวยความสะดวก
 ลิฟท์สำหรับผู้พิการ
 มีพื้นที่จอดรถบริเวณทางเข้า 1 ด้านข้างสยามสมาคม และมีที่จอดรถเพิ่มเติมภายในอาคารคอนโดมิเนียมแอชตัน อโศก โดยปัจจุบันที่จอดรถได้ปิดให้บริการชั่วคราวจนกว่าโครงการแอชตัน อโศก ก่อสร้างแล้วเสร็จ

ศูนย์การค้าภายในสถานี 
ภายในสถานีสุขุมวิท ได้จัดให้มีส่วนร้านค้าหรือ เมโทรมอลล์ เปิดในสถานีรถไฟฟ้ามหานครเป็นที่แรกเมื่อวันที่ 2 กันยายน 2548 ที่ชั้นบนสุดของสถานีโดยเป็นแนวเส้นทางเดินระหว่างทางเข้า-ออกที่ 1 ด้านทิศเหนือ และทางออกที่ 2-3 ด้านทิศใต้

เวลาให้บริการ

จุดเชื่อมต่อการเดินทาง 
รถไฟฟ้า
 รถไฟฟ้าบีทีเอส สายสุขุมวิท เชื่อมต่อที่ สถานีอโศก

รถโดยสารประจำทาง
 ถนนสุขุมวิท ด้านนานา สาย 2(ขสมก.) 23 25 40(4-39) 48(3-11) 501 508 511 3-53 2(3-1)(TSB) 3-54
 ถนนรัชดาภิเษก สาย 136 185 2(เมกา บางนา-ศูนย์การประชุมแห่งชาติสิริกิติ์) 71(1-39)(TSB) 3-54 3-55
 ถนนอโศกมนตรี สาย 38(3-8) 136 185 3-53 3-55

สถานที่สำคัญใกล้เคียง 

 สยามสมาคมในพระบรมราชูปถัมภ์
 มหาวิทยาลัยศรีนครินทรวิโรฒ
 โรงเรียนวัฒนาวิทยาลัย
 สภาวิชาชีพบัญชี ในพระบรมราชูปถัมภ์
 คริสตจักรวัฒนา
 โรงเรียนนานาชาติใหม่แห่งประเทศไทย (N.I.S.T.)
 ซอยคาวบอย
 สถานเอกอัครราชทูตเลบานอนประจำประเทศไทย (อาคารซีทีไอ ทาวเวอร์)
 สถานเอกอัครราชทูตอินเดียประจำประเทศไทย (ซอยประสานมิตร)
 สวนเบญจกิตติ

ศูนย์การค้า
 เทอร์มินัล 21
 โรบินสัน สุขุมวิท
 ไทม์สแควร์
 สุขุมวิท พลาซ่า
 ฟู้ดแลนด์ ซูเปอร์มาร์เก็ต สาขาสุขุมวิท 16

อาคารสำนักงาน
 อาคารอินเตอร์เชนจ์ 21
 อาคารเอกซ์เชนจ์ ทาวเวอร์
 อาคารไพรม์
 อาคารชิโนไทย
 อาคารเสริมมิตร ทาวเวอร์
 อาคารรัชต์ภาคย์
 อาคารโอเชี่ยน ทาวเวอร์ 1 และ 2
 อาคาร จีเอ็มเอ็ม แกรมมี่ เพลส
 อาคารบีบี
 อาคารจัสมิน
 อาคารบ้านฉาง กลาสเฮ้าส์
 อาคาร ไทม์สแควร์ ทาวเวอร์
 อาคารซีทีไอ
 อาคารเลครัชดา ทาวเวอร์

โรงแรม
 โรงแรมเชอราตัน แกรนด์ สุขุมวิท
 โรงแรมซิตี้ลอดจ์ ซอย 19
 โรงแรมเวสต์ทิน แกรนด์ สุขุมวิท
 โรงแรมแมนฮัตตัน
 โรงแรมไทปัน
 โรงแรมพูลแมน กรุงเทพ แกรนด์ สุขุมวิท
 โรงแรมซิทาดินส์ สุขุมวิท 16 และสุขุมวิท 23
 โรงแรมวินด์เซอร์สวีสท์ กรุงเทพฯ
 โรงแรมแรมแบรนท์
 โรงแรมซอมเมอร์เซ็ท เลคพอยท์

อ้างอิง

แหล่งข้อมูลอื่น 

 แผนที่จากเว็บไซต์บีอีเอ็ม 

สิ่งก่อสร้างตั้งแต่ พ.ศ. 2547
สุขุมวิท
สุขุมวิท